smcproject/ml-wiki-sentences huggingface dataset:
ഒരു പറ ( പത്ത് ഇടങ്ങഴി ) ധാന്യമായിരുന്നു പൊതുവെ ഇത്തരം വിത്തുപൊതികളികളിൽ സൂക്ഷിച്ചിരുന്നത്.
Seeds kept in a packet of hay said as "Vithu Pothi"
റീഗാ ഫിലിം സ്റ്റുഡിയോ ഇംഗ്ലീഷ് വിലാസം https://ml.wikipedia.org/wiki/R%C4%ABgas_kinostudija
ലാത്വിയയിലെ പ്രധാന സിനിമാ നിർമ്മാണക്കമ്പനിയാണ് റീഗാ ഫിലിം സ്റ്റുഡിയോ.
1940 ലാണ് ഇതു സ്ഥാപിയ്ക്കപ്പെട്ടത്.
1970-1980 കാലഘട്ടത്തിൽ 10 മുതൽ 15 സിനിമകൾവരെ ഈ സ്ഥാപനത്തിൽ നിന്നും നിർമ്മിയ്ക്കപ്പെട്ടിരുന്നു.
പ്രൊഫഷണൽ ഡോക്യുമെന്ററി നിർമ്മാതാക്കളെ ഒരുമിപ്പിയ്ക്കാനുള്ള വേദിയായും ഇത് മാറിയിട്ടുണ്ട്.
പ്രശസ്തരായ ഡോക്യുമെന്ററി സംവിധായകർ ഇവിടെ ചിത്രങ്ങൾക്ക് തുടക്കം കുറിച്ചിട്ടുണ്ട്.
സ്റ്റുഡിയോയിലെ 125- ളം ആദ്യകാലസിനിമകൾ സർക്കാർ ഉടമസ്ഥതയിൽ തന്നെ നിലനിർത്തിയിരിയ്ക്കുന്നു.
പ്രധാനശേഖരം
1940 മുതലുള്ള പ്രധാനസംഭങ്ങൾ പകർത്തിയ 2500 ളം ന്യൂസ് റീലുകൾ, 1500 ളം ചലച്ചിത്രങ്ങളുടെ ശേഖരം ഈ സ്റ്റുഡിയോയിൽ  പരിരക്ഷിയ്ക്കപ്പെട്ടിട്ടുണ്ട്.
നിർമ്മിയ്ക്കപ്പെട്ട പ്രധാന ചിത്രങ്ങൾ Year Title English title Director 1970 Vella kalpi Aleksandrs Leimanis 1971 Nāves ēnā Gunārs Piesis 1972 Ceplis Rolands Kalniņš 1972 Vella kalpi vella dzirnavās Aleksandrs Leimanis 1973 Pūt, vējiņi Gunārs Piesis 1975 Mans draugs nenopietns cilvēks Jānis Streičs 1978 Par desmit minūtēm vecāks Ten Minutes Older Hercs Franks 1981 Limuzīns Jāņu nakts krāsā Jānis Streičs 1984 Vajadzīga soliste Genādijs Zemels 1985 Emīla nedarbi Varis Brasla 1985 Sprīdītis Gunārs Piesis 1986 Vai viegli būt jaunam?
Juris Podnieks 1997 Likteņdzirnas Jānis Streičs 2000 Vecās pagastmājas mistērija The Mystery of Old Parish House Jānis Streičs പുറംകണ്ണികൾ Official site of Riga Film Studio Riga Documentary Film Studio (RDFS, Latfilma) National TV broadcast Latvia Soviet Socialist Republic ("Riga Telefilm") , Riga Film Studio at Animator.ru FIPRESCI - Festival Reports - Riga 2006 - Latvian Animation Films Archived 2007-03-10 at the Wayback Machine .
റീച്ചാർഡ് തലേർ
റീച്ചാർഡ് എച്ച്. തലേർ (1945 സെപ്റ്റംബർ 12) ഒരു അമേരിക്കൻ സാമ്പത്തികശാസ്ത്രജ്ഞനും, യൂണിവേഴ്സിറ്റി ഓഫ് ചിക്കാഗോ ബൂത്ത് സ്ക്കൂൾ ഓഫ് ബിസിനസ്സിലെ റാൽഫ് ആന്റ് ഡോറത്തി കെല്ലർ സെർവീസ് പ്രൊഫസറുമാണ്.
ബിഹേവിയറൽ ഫിനാൻസിലെ മികച്ച തിയറിസ്റ്റായി റീച്ചാർഡിനെ പരിഗണിക്കാം, ഡാനിയൽ കാനെമൻ -നോടൊപ്പമുള്ള അദ്ദേഹത്തിന്റെ പ്രവർത്തനങ്ങൾ ശ്രദ്ധേയമാണ്.
ബിഹേവിയറൽ എക്കണോമിക്സിന്  2017-ൽ  അദ്ദേഹം സാമ്പത്തികശാസ്ത്രത്തിനുള്ള നോബേൽ നേടി.
തലേറിനെ നോബേലിനായി തിര‍ഞ്ഞെടുത്തപ്പോൾ പുരസ്കാരത്തിന്റെ റോയൽ സ്വീഡിഷ് അക്കാദമി ഓഫ് സയൻസെസിന്റെ മറുപടി,  സാമ്പത്തികശാസ്ത്രത്തിന്റേയും മനഃശാസ്ത്രത്തിന്റേയും വിശകലന പ്രക്രിയകൾ തമ്മിലുള്ള നൂലിഴയായിരുന്നു അദ്ദേഹത്തിന്റെ ചിന്തകൾ എന്നായിരുന്നു.
ന്യൂ ജേഴ്സിയിലെ ഈസ്റ്റ് ഓറഞ്ചിലാണ് തലേർ ജനിച്ചത്, അമ്മ റോസ്ലിൻ ഒരു അധ്യാപികയായിരുന്നു, അച്ഛൻ ആലൻ എം.തലേർ  ന്യൂ ജേഴ്സിയിലെ ന്യൂവാർക്കിലെ പ്രുഡെൻഷ്യൽ ഫിനാൻഷ്യലിൽ ഇൻഷ്വറൻസിൽ അപകടസാദ്ധ്യതകൾക്കനുസൃതമായി അടയ്‌ക്കേണ്ട തുക നിശ്ചിയിക്കുന്ന വിദഗ്‌ദ്ധനായിരുന്നു, അച്ഛൻ ജനിച്ചത് ടൊറോണ്ടോയിലായിരുന്നു .
തലേറിന്റെ കുടുംബം ഒരു ജൂത കൂടുംബമായിരുന്നു, രണ്ട് സഹോദരന്മാർക്കൊപ്പമായിരുന്നു തലേർ വളർന്നത്.
പിന്നീട് തലേർ മാർക്കറ്റിങ്ങ് പ്രൊഫസറായ ഫ്രാൻസെ ലെക്ലെർകിനെ വിവാഹം കഴിച്ചു, അവർക്ക് മൂന്ന് മക്കളാണ്.
തലേർ ബിരുദം എടുത്തത് ന്യവാർക്ക് അക്കാദമിയിൽ നിന്നാണ്, കേസ് വെസ്റ്റേൺ റിസെർവ് യൂണിവേഴ്സിറ്റിയിൽ നിന്ന് 1967-ൽ ബാച്ചിലർ ഓഫ് ആർട്ട്സ് എടുത്തു.1970 ബിരുദാനന്തര ബിരുദവും നേടി, അതിനു ശേഷമാണ് അദ്ദേഹത്തിന്റെ  "ദി വാല്യു ഓഫ് സേവിങ്ങ് എ ലൈഫ്" എന്ന പ്രബന്ധം എഴുതുന്നത്.
പഠനം പൂർത്തിയാക്കിയതിന് ശേഷം  അദ്ദേഹം യൂണിവേഴ്സിറ്റി ഓഫ് റോച്ചെസ്റ്ററിൽ പ്രൊഫസറായി ജോലിക്ക് കയറി.
1978 മുതൽ 1995 വരെ കോർനെൽ യൂണിവേഴ്സിറ്റിയിലെ എസ്.സി ജോൺസൺ കോളേജ് ഓഫ് ബിസിനസ്സിൽ ഫാക്ക്വൽട്ടി മെമ്പറായിരുന്നു, അതിനുശേഷം 1995-ൽ യൂണിവേഴ്സിറ്റി ഓഫ് ചിക്കാഗോയുടെ ബൂത്ത് സക്കൂൾ ഓഫ് ബിസിനസ്സിലേക്ക് മാറി.
പ്രസിദ്ധീകരണങ്ങൾ Books Thaler, Richard H. 1992.
The Winner's Curse: Paradoxes and Anomalies of Economic Life.
ISBN 0-691-01934-7 0-691-01934-7.
Thaler, Richard H. 1993.
Advances in Behavioral Finance.
New York: Russell Sage Foundation.
ISBN 0-87154-844-5 0-87154-844-5.
Thaler, Richard H. 1994.
Quasi Rational Economics.
ISBN 0-87154-847-X 0-87154-847-X.
Thaler, Richard H. 2005.
Advances in Behavioral Finance, Volume II (Roundtable Series in Behavioral Economics) .
ISBN 0-691-12175-3 0-691-12175-3.
Thaler, Richard H., and Cass Sunstein.
2009 (updated edition).
ISBN 0-14-311526-X 0-14-311526-X.
Thaler, Richard H. 2015.
Misbehaving: The Making of Behavioral Economics.
New York: W. W. Norton Company.
ISBN 978-0-393-08094-0 978-0-393-08094-0.
റീച്ചാർഡ് ഹെന്റേർസൺ (ബയോളജിസ്റ്റ്)
റീച്ചാർഡ് ഹെന്റേർസൺ (1945 ജൂലൈ 19-ന് ജനനം) .
ഒരു സ്കോട്ടിഷ് മോളിക്കൂലാർ ബയോളജിസ്റ്റും ബയോഫിസിസിസ്റ്റും ജീവശാസ്ത്ര തന്മാത്രകളുടെ ഇലക്ട്രോൺ മൈക്രോസ്കോപ്പിയുടെ നിർമ്മാതാവുമാണ്.
ക്രയോ-ഇലക്ട്രോൺ മൈക്രോസ്കോപ്പിയുടെ നിർമ്മാണത്തിലൂടെ അദ്ദേഹം ജാക്വസ് ഡുബോചെറ്റ് , ജോവക്കിം ഫ്രാങ്ക് എന്നിവരോടൊപ്പം 2017 ൽ രസതന്ത്രത്തിനുള്ള നോബേൽ പങ്കിട്ടു .
എം. ആർ. സി ലബോറട്ടറി ഓഫ് മോളിക്കൂലാർ ബയോളജി -യിൽ ഡേവിഡ് ബ്ലോവിനോടൊപ്പം തന്റെ പി.എച്ച്.ഡി യ്ക്കുവേണ്ടി ഹെന്റേർസൺ കിമോട്രൈപ്സിന്റെ ഘടനയേയും, പ്രവർത്തനത്തേയുംകുറിച്ച് പഠിച്ചുകൊണ്ടിരുന്നു.
അതിൽ നിന്നുള്ള താത്പര്യം അദ്ദേഹത്തെ വോൾട്ടേജ് -ഗേറ്റഡ്  സോഡിയം ചാനലുകളെക്കുറിച്ച് പോസ്റ്റ് ഡോക്ടറേറ്റിനായി പഠിക്കാൻ തീരുമാനിച്ചു.
യെൽ യൂണിവേഴ്സിറ്റിയിലായിരുന്നു അത്.
പിന്നീട് എം. ആർ. സി. ലബോറട്ടറി ഓഫ് മോളിക്കൂലാർ ബയോളജി -യിലേക്കുതന്നെ 1975-ൽ തിരിച്ചുവരുകയും നൈഗൽ ഉൻവിനോടൊപ്പം ഇലക്ട്രോൺ മൈക്ക്രോസ്കോപ്പിയിലൂടെ മെമ്പറെയിൻ പ്രോട്ടീൻ ബാക്റ്റീരിയോയർഹോഡോപ്സിന്റെ ഘടനയേയും  പ്രവർത്തനത്തേയുംകുറിച്ച് പരീക്ഷണങ്ങൾ നടത്തുവാൻ തുടങ്ങി.
നേച്ച്വർ എന്ന മാഗസിനിൽ ഹെന്റേർസണും ഉൻവിനും ചേർന്ന് ഒരു സെമിനാർ പേപ്പർ എഴുതി.
അതിൽ വളരെ റെസല്യൂഷൻ കുറഞ്ഞ bR മോഡൽ കാണിച്ചിട്ടുണ്ടായിരുന്നു.
ആ പ്രട്ടീൻ ഏഴ് ട്രാൻസ്മെമ്പറൈൻ ഹെലിസിസ് ചേർന്നിട്ടുള്ളതാണെന്ന് അതിൽ അവർ വിവരിക്കുന്നു.
ആ പേപ്പറിന് അതിന്റേതായ സവിശേഷതകൾ ഉണ്ടായിരുന്നു.
കാരണം, ഒരു പ്രോട്ടീനിന്റെ ട്രാൻസ്മെമ്പറൈൻ ആൽഫ ഹെലിസിസിന്റെ വളരെ കൃത്യമായ ഘടന വരച്ചുകാണിക്കാൻ അതിന് കഴിഞ്ഞിരുന്നു.
1975- ന് ശേഷം ഹെന്റേർസൺ ഉൻവിൻ കൂടാതെ ആ ഘടനയിൽ പഠനം നടത്തിക്കൊണ്ടിരുന്നു.
1990 -ൽ ഹെന്റേർസൺ ജേർണൽ ഓഫ് മോളിക്കൂലാർ ബയോളജിയിൽ, ഇലക്ട്രോൺ ക്രിസ്റ്റല്ലോഗ്രാഫി ഉപയോഗിച്ച്, ബാക്റ്റീരിയോർഹോഡോപ്സിനിന്റെ ആറ്റോമിക്കൽ മോഡൽ പ്രസിദ്ധീകരിച്ചു.
അതായിരുന്നു മെമ്പറൈൻ പ്രോട്ടീനിന്റെ രണ്ടാമത്തെ ഘടന.
അന്ന് അദ്ദേഹം ആ ഘടന നിരീക്ഷിക്കാനായി വികസിപ്പിച്ചെടുത്ത ഇലക്ട്രോൺ ക്രിസ്റ്റല്ലോഗ്രാഫി ഇപ്പോഴും ഉപയോഗിക്കപ്പെടുന്നു.
ബഹുമതികൾ 1978 Awarded the William Bate Hardy Prize 1983 Elected a Fellow of the Royal Society 1984 Awarded the Sir Hans Krebs Medal by the Federation of European Biochemical Societies 1998 Elected a Foreign Associate of the US National Academy of Sciences 1981 Awarded the Ernst-Ruska Prize for Electron Microscopy 1991 Awarded the Lewis S. Rosenstiel Award 1993 Awarded the Louis-Jeantet Prize for Medicine 1998 Elected as a founder Fellow of the Academy of Medical Sciences 1999 Awarded the Gregori Aminoff prize (together with Nigel Unwin) 2003 Hon. Fellow Corpus Christi College Cambridge 2003 Hon. Member British Biophysical Society 2005 Awarded Distinguished Scientist Award and Fellow, Microscopy Society of America 2008 Hon. D.Sc.
Edinburgh University 2016 Awarded the Copley Medal of the Royal Society 2016 Awarded the Alexander Hollaender Award in Biophysics 2017 Awarded the Nobel Prize in Chemistry together with Jacques Dubochet and Joachim Frank "for developing cryo-electron microscopy for the high-resolution structure determination of biomolecules in solution" /ref അവലംബം
റീ ലക്കോക്ക് ഇംഗ്ലീഷ് വിലാസം https://ml.wikipedia.org/wiki/Rae_Luckock
ഒരു ഫെമിനിസ്റ്റും സാമൂഹ്യനീതി പ്രവർത്തകയും സമാധാന പ്രവർത്തകയും ആഗ്നസ് മക്ഫെയ്‌ലിനൊപ്പം 1943 ൽ ഒന്റാറിയോയിലെ നിയമസഭയിലേക്ക് തിരഞ്ഞെടുക്കപ്പെട്ട ആദ്യത്തെ രണ്ട് വനിതകളിൽ ഒരാളുമായിരുന്നു മാർഗരറ്റ് റീ  മോറിസൺ ലക്കോക്ക് (ജീവിതകാലം, ഒക്ടോബർ 15, 1893 - ജനുവരി 24, 1972).
റീ ലക്കോക്ക് എന്നും അവർ അറിയപ്പെടുന്നു.
ഒന്റാറിയോ സി‌സി‌എഫ് എന്നറിയപ്പെടുന്ന സഹകരണ കോമൺ‌വെൽത്ത് ഫെഡറേഷന്റെ (ഒന്റാറിയോ വിഭാഗം) അംഗമായ ലക്കോക്ക് 1943 ലെ ഒന്റാറിയോ പൊതുതെരഞ്ഞെടുപ്പിൽ ടൊറന്റോയിലെ ബ്രാക്കോണ്ടേൽ നിയോജകമണ്ഡലത്തെ (riding) പ്രതിനിധീകരിച്ച് ഒന്റാറിയോ നിയമസഭയിലേക്ക് തിരഞ്ഞെടുക്കപ്പെട്ടു.
1945 ലെ ഒന്റാറിയോ പൊതുതെരഞ്ഞെടുപ്പിൽ പരാജയപ്പെടുന്നതുവരെ അവർ പ്രൊവിൻഷ്യൽ പാർലമെന്റ് അംഗമായി (എംപിപി) സേവനമനുഷ്ഠിച്ചു.
1950 ൽ കനേഡിയൻ കോൺഗ്രസ് വനിതാ സ്ഥാപക പ്രസിഡന്റായി.
അമേരിക്കയിലേക്ക് പ്രവേശനം നിഷേധിച്ചപ്പോൾ ശീതയുദ്ധത്തിന്റെ കമ്മ്യൂണിസ്റ്റ് വിരുദ്ധ ഭ്രാന്തിന്റെ ഇരയായി.
കാരണം അവർ "റെഡ്" ചൈനയിലേക്ക് യാത്ര ചെയ്യുകയും സോവിയറ്റ് സ്ത്രീകളെ കാനഡ സന്ദർശിക്കാൻ ക്ഷണിക്കുകയും ചെയ്തു.
1950 കളുടെ മധ്യത്തിൽ പാർക്കിൻസൺസ് രോഗം പിടിപെട്ടു.
1972 ൽ മരിക്കുന്നതുവരെ അവർ കിടപ്പിലായിരുന്നു.
സഹകരണ കോമൺ‌വെൽത്ത് ഫെഡറേഷൻ
1932 ൽ കോ-ഓപ്പറേറ്റീവ് കോമൺ‌വെൽത്ത് ഫെഡറേഷനിൽ (സി‌സി‌എഫ്) ചേർന്ന റീ ലക്കോക്ക് ഒരു പ്രാദേശിക പാർട്ടി പ്രവർത്തകയായി സേവനമനുഷ്ഠിച്ചു.
1943 ൽ ഒരു ട്രസ്റ്റിയായി തിരഞ്ഞെടുപ്പിൽ വിജയിക്കുന്നതിന് മുമ്പ് അവർ നിരവധി തവണ ടൊറന്റോ സ്‌കൂൾ ബോർഡിലേക്ക് മത്സരിച്ചു.
അതേ വർഷം തന്നെ പ്രവിശ്യാ തിരഞ്ഞെടുപ്പിനായി ബ്രാക്കോണ്ടേലിൽ സിസിഎഫിന്റെ വിജയകരമായ സ്ഥാനാർത്ഥിയായിരുന്നു അവർ.
ഒന്റാറിയോയിലെ നിയമസഭയിലേക്ക് തിരഞ്ഞെടുക്കപ്പെട്ടു
1943 ലെ തിരഞ്ഞെടുപ്പിൽ 34 സീറ്റുകളുള്ള ന്യൂനപക്ഷ നിയമസഭയിൽ ഒന്റാറിയോ സി‌സി‌എഫിനെ ഔദ്യോഗിക പ്രതിപക്ഷ പദവിയിലേക്ക് നയിച്ചത് ഒരു പ്രധാന വഴിത്തിരിവായിരുന്നു.
ലക്കോക്കും ആഗ്നസ് മാക്ഫെയ്ലും പ്രവിശ്യാ പാർലമെന്റ് അംഗങ്ങൾ (MPPs) ആയി സേവനമനുഷ്ഠിക്കുന്ന ആദ്യ വനിതയായി ആ വർഷം ആദ്യമായി പ്രവിശ്യാ നിയമസഭയിലേക്ക് തിരഞ്ഞെടുക്കപ്പെട്ടു.
പുതിയ എംപിപിമാർ സാധാരണയായി അക്ഷരമാലാ ക്രമത്തിലാണ് സത്യപ്രതിജ്ഞ ചെയ്തിരുന്നത് എന്നതിനാൽ, എംപിപിയായി സത്യപ്രതിജ്ഞ ചെയ്യുന്ന ആദ്യ വനിതയായി ലക്കോക്ക് മാറേണ്ടതായിരുന്നു.
എന്നാൽ ഫെഡറൽ പാർലമെന്റ് അംഗമെന്ന നിലയിലുള്ള അദ്ദേഹത്തിന്റെ ദീർഘകാല പ്രവർത്തനത്തെ മാനിച്ച് അവർ മാക്ഫെയിലിലേക്ക് മാറ്റി.
അങ്ങനെ എംപിപിയുടെ സത്യപ്രതിജ്ഞ ചെയ്യുന്ന രണ്ടാമത്തെ വനിതയായിരുന്നു ലക്കോക്ക്.
നിയമസഭയിൽ, ലക്കോക്ക് CCF ന്റെ വിദ്യാഭ്യാസ വിമർശകനായി സേവനമനുഷ്ഠിക്കുകയും സൗജന്യ യൂണിവേഴ്സിറ്റി ട്യൂഷൻ എന്ന ആശയം പ്രോത്സാഹിപ്പിക്കുകയും ഗ്രാമീണ വിദ്യാഭ്യാസം മെച്ചപ്പെടുത്തുകയും ചെയ്തു.
തുല്യ ജോലിക്ക് തുല്യ വേതനം, വീട്ടമ്മമാർക്ക് വേതനം എന്നിവ വാദിച്ചുകൊണ്ട് അവർ സ്ത്രീകളുടെ സമത്വത്തിന് വേണ്ടിയും വാദിച്ചു.
1945-ലെ പ്രവിശ്യാ തെരഞ്ഞെടുപ്പിൽ ലക്കോക്ക് പരാജയപ്പെട്ടു.
ഇത് CCF കോക്കസ് എട്ട് MPP-കളിലേക്കും മൂന്നാം കക്ഷി പദവിയിലേക്കും ചുരുക്കി.
അവർ 1943 മുതൽ 1944 വരെ ഹൗസ്‌വൈവ്‌സ് ആൻഡ് കൺസ്യൂമേഴ്‌സ് അസോസിയേഷന്റെ (എച്ച്‌സിഎ) പ്രസിഡന്റായി സേവനമനുഷ്ഠിച്ചു, കൂടാതെ 1948 ലെ "മാർച്ച് ഓഫ് എ മില്യൺ നെയിംസ്" എന്ന കാമ്പെയ്‌ൻ സംഘടിപ്പിച്ചു, അത് ഉപഭോക്തൃ വസ്തുക്കളുടെ വില കുറയ്ക്കാൻ ഫെഡറൽ ഗവൺമെന്റിനോട് അപേക്ഷിച്ചു.
പാർലമെന്റ് ഹില്ലിലെ ഒരു വലിയ റാലിയിൽ ലക്കോക്ക് പ്രധാനമന്ത്രി വില്യം ലിയോൺ മക്കൻസി കിംഗിന് സമർപ്പിച്ച നിവേദനത്തിനായി ഒരു ദശലക്ഷം പേർ ഒത്തുകൂടി.
ബ്രെഡിന്റെ വില കൃത്രിമമായി നിശ്ചയിച്ചതിന് മില്ലിംഗ്, ബേക്കിംഗ് കമ്പനികൾക്കെതിരെ ഫെഡറൽ ഗവൺമെന്റ് നടപടിയെടുക്കുന്നതിൽ ഈ കാമ്പെയ്‌ൻ കാരണമായി.
Citations അവലംബം Biography from Libraries and Archives Canada Famous Women of the Grand includes biographical article on Luckock Dawber, Michael, After you Agnes: Mrs. Rae Luckock, MPP ,  Tweed, Ont: Quinte-Web Press, c1994.
Sangster, Joan, Dreams of equality: women on the Canadian left, 1920-1950 , Toronto : McClelland Stewart, c1989.
പുറംകണ്ണികൾ Ontario Legislative Assembly parliamentary history (archived)
റീ:സീറോ - സ്റ്റാർട്ടിംഗ് ലൈഫ് ഇൻ അനദർ വേൾഡ്
ടാപ്പെയ് നാഗാറ്റ്സുക്കി എഴുതുകയും, ഷിനിച്ചിറോ ഒറ്റ്സുക്ക ചിത്രീകരിക്കുകയും ചെയ്ത ഒരു ജാപ്പനീസ് ലൈറ്റ് നോവൽ സീരീസാണ് റീ:സീറോ - സ്റ്റാർട്ടിംഗ് ലൈഫ് ഇൻ അനദർ വേൾഡ് (ജാപ്പനീസ്: Re：ゼロから始める異世界生活 Hepburn: Ri:Zero kara Hajimeru Isekai Seikatsu, lit. "Re: Starting life in a different world from zero").
പലചരക്ക് കടയിൽ നിന്നും പെട്ടെന്ന് മറ്റൊരു ലോകത്തേക്ക് വന്നുപെടുന്ന സാമൂഹികമായി ഇടപെടാൻ താത്പര്യമില്ലാത്ത കൗമാരക്കാരനായ സൂബാറു നറ്റ്സുക്കി -യെ കേന്ദ്രീകരിച്ചാണ് കഥ മുന്നോട്ട് പോകുന്നത്.
2012 ശേഷം ഷോസെറ്റ്സുക്ക നി നാറോ എന്ന് വെബ്സൈറ്റിലായിരുന്നു ഈ സീരീസ് പ്രസിദ്ധീകരിച്ചിരുന്നത്.
2014 ജനുവരി 24 മുതൽ മീഡിയ ഫാക്ടറി എം.എഫ് ബുങ്കോ ജെ ഇംപ്രിന്റിന്റെ കീഴിൽ ഇതിന്റെ പതിനേഴ് വാള്യങ്ങൾ പ്രസിദ്ധീകരിച്ചു.
സീരീസിന്റെ ആദ്യത്തെ മൂന്ന് ആർക്കുകൾ മൂന്ന് മാങ്ക സീരീസായിട്ടാണ് നിർമ്മിച്ചിരിക്കുന്നത്.
2014 ജൂണിനും, 2015 മാർച്ചിലുമായി മീഡിയ ഫാക്ടറി പ്രസിദ്ധീകരിച്ച ദായിച്ചി മറ്റ്സുഇ യുടെതായിരുന്നു ആദ്യത്ത ആർക്ക്.
2014 ഒക്ടോബർ തൊട്ട് സ്ക്വെയർ ഈനിക്സ് പ്രസിദ്ധീകരിച്ച മാക്കോത്തോ ഫുഗെറ്റ്സു -ന്റെതാണ് രണ്ടാമത്തെ ആർക്ക്.
പിന്നീട് മറ്റ്സുഇ മൂന്നാമത്തെ ആർക്ക് പുറത്തിറക്കി, 2015 മെയിൽ മീഡിയ  ഫാക്ടറിതന്നെയായിരുന്നു അത് പ്രസിദ്ധീകരിച്ചത്.
കൂടാതെ മീഡിയ ഫാക്ടറി രണ്ട് ആന്തോളജി മാങ്ക കൂടി പ്രസിദ്ധീകരിച്ചു.
അവ രണ്ടും രണ്ട് വ്യത്യസ്ത കലാകാരന്മാർ ചെയ്തതായിരുന്നു.
2016 ഏപ്രിൽ 4 തൊട്ട് 2016 സെപ്തംബർ 19 വരെ ഉണ്ടായിരുന്ന ഒരു അനിമെ ടെലിവിഷൻ സീരീസ് അഡാപ്റ്റേഷൻ വൈറ്റ് ഫോക്സ് പുറത്തിറക്കി.
ഒരു മണിക്കൂർ നീളുന്ന സ്പെഷ്യൽ എപിസോഡുകളും അതിലുണ്ടായിരുന്നു.
സീരീസിനെ അടിസ്ഥാനമാക്കിയിട്ടുള്ള ആദ്യത്തെ രണ്ട് ഓവ എപിസോഡുകളിലെ ഒന്നാമത്തേത് 2018 ഒക്ടോബർ  6 -ന് പുറത്തിറങ്ങി.
2017 മാർച്ചിന് ഗെയിം ഡെവലപ്പർ 5pb ഇതിന്റെ വിഷ്വൽ നോവൽ പുറത്തിറക്കി.
നോവലുകളും, മൂന്ന് മാങ്ക അഡാപ്റ്റേഷനുകളും വടക്കേ അമേരിക്കയിൽ പ്രസിദ്ധീകരിച്ചത് യെൻ പ്രെസ്സ് ആയിരുന്നു.
അനിമെ അഡാപ്റ്റേഷന്റെ ലൈസൻസ് ക്രഞ്ചിറോൾ -നാളുള്ളത്, ഫൺനിമേഷനിലൂടെയാണ അമേരിക്കയിലും യൂണൈറ്റഡ് കിങ്ഡത്തിലും സീരീസ് എയർ ചെയ്തത്.
ലൈറ്റ് നോവലിന്റെ  ഏകദേശം മൂന്ന് മില്ല്യൺ കോപ്പികളും, 60,000 ഡിവിഡി കളും  വിറ്റുപോയിരുന്നു.
ഇസെക്കായ് (പുതിയ ലോകത്തേക്കുള്ള യാത്രയെ സംബന്ധിച്ചുള്ള / another world concept) എന്ന വിഷയത്തിലെ ലൈറ്റ് നോവൽ സ്വീകരിച്ച സമീപനം ഒരുപാട് പ്രശംസകൾ നേടികൊടുത്തിരുന്നു, അതേ സമയം അതിലുപയോഗിച്ച സംഭാഷണങ്ങൾ വേണ്ട നിലവാരം പുലർത്തിയില്ലെന്ന് വാദങ്ങളും ഉയർന്നു.
കഥാപാത്രങ്ങളുടെ ആക്ഷൻ രംഗങ്ങളും, വളരെയധികം സങ്കീർണമായ സംസ്കാരത്തെ അവതരിപ്പിച്ചതിലും അനിമെ അഡാപ്റ്റേഷന് മികച്ച നിരൂപണം ഉണ്ടായി.
2015-16 ന്യൂടൈപ്പ് അനിമെ അവാർഡ്സ്, 2017 സുഗോയ് അവാർഡ്സ് എന്നീ പുരസ്കാരങ്ങൾ അനിമെ അഡാപ്റ്റേഷൻ കരസ്ഥമാക്കി.
ഒപ്പം  ദി അനിമെ അവാർഡ് 2016 -ന് നാമനിർദ്ദേശം ചെയ്യപ്പെട്ടുകയും ചെയ്തു ഇതിവൃത്തം
ഗെയിം മാത്രം കളിക്കാനാഗ്രഹിക്കുന്ന സാമൂഹികമായി ഇടപെടാൻ ആഗ്രഹിക്കാത്ത ഒരു കൗമാരക്കാരനാണ് സുബാറു നറ്റ്സുക്കി.
ഒരു രാത്രി പലചരക്ക് കടയിൽ നിന്നും വീട്ടിലേക്ക് പോകുമ്പോൾ പെട്ടെന്ന് മറ്റൊരു ലോകത്തിലേക്ക് സുബാറു എത്തപ്പെടുന്നു.
ആരാണ് തന്നെ  അങ്ങോട്ട് എത്തിച്ചതെന്നറിയാതെ ഇരിക്കുമ്പോൾ സിൽവർ നിറത്തിൽ മുടിയുള്ള പകുതി എൽഫ് ആയ പെൺകുട്ടിയെ കണ്ടുമുട്ടുന്നു.
സത്തെല്ല യാണ് തന്റെ പെരെന്ന് ആ പെൺകുട്ടി പറയുന്നു.
കൂടെ പക്ക് എന്ന കുഞ്ഞു മാലാഖയും ഉണ്ട്.
തനിക്ക് വളരെ പ്രധാനപ്പെട്ട ഇൻസിഗ്നിയ എന്ന വസ്തു ഫെൽറ്റ് എന്ന മോഷ്ടാവ് മോഷ്ടിച്ചിരിക്കുകയാണ്, അത് കണ്ടുപിടിക്കാൻ ശ്രമിക്കുകയാണെന്ന് സാത്തെല്ല പറയുന്നു.
സുബാറു സത്തെല്ലയെ സഹായിക്കാമെന്നേൽക്കുകയും അത് തേടി പോകുന്ന വഴി ഒരു ആളൊഴിഞ്ഞ വീട്ടിൽ നിന്ന് അവർ രണ്ടുപേരും  ദുരൂഹ സാഹര്യത്തിൽ കൊല്ലപ്പെടുന്നു.
സുബാറു താൻ എവിടെയാണ് ആദ്യം ആ ലോകത്തേക്ക് വന്നത് അവിടേക്ക് പുനർജനിക്കുന്നു.
താൻ മരിക്കുന്നതിലൂടെ സമയത്തെ പിന്നോട്ട് കൊണ്ടുവരാമെന്ന് സുബാറു മനസ്സിലാക്കുന്നു.
പിന്നീട് ആ പെൺകുട്ടിയുടെ പേര് സത്തെല്ല അല്ല എമിലിയ എന്നാണെന്നും, സത്തെല്ല ആ ലോകത്ത് ജീവിച്ചിരുന്ന  എല്ലാവരും ഭയക്കാറുണ്ടായിരുന്നു ദുഷ്ടശക്തിയായ മന്ത്രവാദിനിയുടെ പേരാണ് സത്തെല്ലയെന്നും സുബാറു മനസ്സിലാക്കുന്നു.
വളരെയധികം കോരിത്തരിപ്പോടെ അപ്രതീക്ഷിത വഴിത്തിരുവുകളോടെ സുബാറുവിനെ കേന്ദ്രമാക്കി കഥ മുന്നേറുന്നു അവലംബങ്ങൾ
റീജന്റ് വജ്രം Regent Diamond Regent Diamond
കോഹിന്നൂർ രത്നത്തിനു ശേഷം ഇന്ത്യയിൽ നിന്നു ലഭിച്ച മറ്റൊരു പ്രശസ്ത വജ്രമാണ് റീജന്റ് വജ്രം.
ആന്ധ്രാപ്രദേശിലെ ഗോൽകൊണ്ടാ വജ്രഖനിയിൽ നിന്നു 1701 ലാണിത് ഖനനം ചെയ്തെടുത്തത്.
410 കാരറ്റ് തൂക്കമുണ്ടായിരുന്നു അന്നതിന്.
അന്നത് സ്വന്തമാക്കിയ ജാംചന്ദ് എന്ന പാർസി വ്യാപാരി ഈസ്റ്റിന്ത്യാകമ്പനിയുടെ മദ്രാസിലെ പ്രതിനിധിയായ വില്യം പിറ്റ്സിന് 20400 പൗണ്ടിന് വിറ്റു.
പിറ്റ് ഈ വജ്രം സ്വന്തമാക്കിയ ശേഷമാണ് ഇത് പിറ്റ് ഡയമണ്ട് എന്നറിയപ്പെടാൻ തുടങ്ങിയത്.
വില്യം പിറ്റ് ഇത് ഇംഗ്ളണ്ടിൽ കൊണ്ടുപോയി ചെത്തി മിനുക്കി.
രണ്ടു വർഷമെടുത്തു ചെത്തിമിനുക്കിയതിന് അന്ന് 5000 പൗണ്ട് ചെലവായി.
ഇതോടെ 410 കാരറ്റുള്ള പിറ്റ് 140.5 കാരറ്റായി ചുരുങ്ങുകയും ചെയ്തു.
ചെത്തിമിനുക്കിയ പിറ്റിന്റെ ബാക്കി ഭാഗം വിറ്റത് 7000 പൗണ്ടിനാണത്രെ.
മോഷ്ടാക്കളുടെ ഭീഷണിയെ തുടർന്ന് വില്യം പിറ്റ് 1717 ൽ പിറ്റ് വജ്രം ഫ്രാൻസിന്റെ റീജന്റ് ആയിരുന്ന ഒർലൻസ് ഡ്യൂക്കിന് 13500 പൗണ്ടിനു കൈമാറി.
അതിനുശേഷം പിറ്റ് ഡയമണ്ടിന് റീജന്റ് ഡയമണ്ട് എന്ന പേരുകൂടി ലഭിച്ചു.
റീജന്റ് ഡയമണ്ട് കിരീടത്തിലുറപ്പിച്ച് അണിയാനുള്ള ഭാഗ്യം ലഭിച്ചത് ഫ്രാൻസിന്റെ ഭരണാധികാരിയായിരുന്ന ലൂയി 14–ാമനാണ്.
1722 ലെ കിരീട ധാരണ ചടങ്ങിൽ.
റിൻപോച്ചെ Part of a series on Tibetan Buddhism Schools Nyingma Kagyu Sakya Gelug Jonang Rimé Kadam Bon Glossary Three marks of existence Skandha Cosmology Saṃsāra Rebirth Bodhisattva Dharma Dependent origination Karma Key figures Gautama Buddha Padmasambhava Je Tsongkhapa Dalai Lama Panchen Lama Lama Karmapa Rinpoche Geshe Tertön Tulku Practices and attainment Buddhahood Avalokiteśvara Four stages of enlightenment Tantric yoga Pāramitās Meditation Laity Major monasteries Tradruk Drepung Dzogchen Ganden Jokhang Kumbum Labrang Mindrolling Namgyal Narthang Nechung Pabonka Palcho Ralung Ramoche Rato Sakya Sanga Sera Shalu Tashilhunpo Tsurphu Yerpa Festivals Chotrul Duchen Dajyur Losar Monlam Sho Dun Texts Kangyur Tengyur Tibetan Buddhist canon Mahāyāna sūtras Nyingma Gyubum Art Sand mandala Thangka Wall paintings Ashtamangala Tree of physiology Festival thangka History and overview History Timeline Outline Culture Index of articles ക സ തി
റിൻപോച്ചെ അല്ലെങ്കിൽ റിംബോച്ചെ റ്റിബറ്റൻ ഭാഷയിൽ ബഹുമാന്യമായ സ്ഥാനത്തെ പ്രതിപാദിക്കാൻ ഉപയോഗിക്കുന്ന നാമമാണ്.
രത്നം അല്ലെങ്കിൽ വിലകൂടിയത് എന്ന അർത്ഥത്തിൽ ഒരു വ്യക്തിയെയോ സ്ഥലത്തെയോ വസ്തുവിനെയോ കുറിക്കുന്ന പദമാണിത്.
റ്റിബറ്റൻ ബുദ്ധമതത്തിൽ ഈ വാക്ക് പുനർജന്മം കൊണ്ടവനും പ്രായമുള്ളവനും പ്രത്യേകം പരാമർശവിധേയനായവനും ധർമ്മത്തിന്റെ വ്യവസ്ഥാപിതനായവനും ആയ ലാമകളെയോ ഗുരുവിനേയോ ബഹുമാന്യനായ ഒരു വ്യക്തിയെയോ കുറിക്കാൻ ഉപയോഗിക്കുന്നു.
ഇതും കാണൂ Rinpoches , partial list of a few spiritual teachers of past and present commonly addressed as Rinpoche .
Tulku , someone who is recognized as the rebirth of a previous practitioner of Tibetan Buddhism .
കൈലാസ പർവ്വതം is often called in the Tibetan language Gang Rinpoche .
ഗ്രന്ഥസൂചി The New Tibetan-English Dictionary of Modern Tibetan by Melvyn C. Goldstein, Editor ISBN 0-520-20437-9
റീം അൽ അലി രാജകുമാരി ഇംഗ്ലീഷ് വിലാസം https://ml.wikipedia.org/wiki/Princess_Rym_al-Ali
ജോർദാനിലെ അലി ബിൻ ഹുസൈൻ രാജകുമാരന്റെ ഭാര്യയാണ് റീം അൽ അലി രാജകുമാരി - ( English : Princess Rym al-Ali ).
1969ൽ അൾജീരിയൻ വിദേശകാര്യ മന്ത്രി ലഖ്ദാർ ബ്രാഹീമിയുടെ മകളായി ജനിച്ചു.
ബ്രിട്ടനിലും അൾജീരിയയിലുമായി വളർന്നു.
ഫ്രാൻസിലും അമേരിക്കയിലുമായി വിദ്യാഭ്യാസം പൂർത്തിയാക്കി.
2004 സെപ്തംബർ ഏഴിന്  അലി ബിൻ ഹുസൈൻ രാജകുമാരനെ വിവാഹം ചെയ്തു.
റീം രാജകുമാരിയും അലി ബിൻ അൽ ഹുസൈൻ രാജകുമാരനും രണ്ടു മക്കളുണ്ട്.
ജലീല ബിൻത് അലിയും അബ്ദുള്ള ബിൻ അലിയും.
ജോർദാനിലെ അമ്മാനിൽ ജീവിക്കുന്നു.
പാരിസിലെ സൊർബെന്നെ സർവ്വകലാശാലയിൽ നിന്ന് ഭൂമിശാസ്ത്രത്തിൽ ബിരുദവും ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും നേടി.
1991ൽ പാരിസിലെ ഇൻസ്റ്റിറ്റിയൂട്ട് ഡി ഇറ്റിയൂഡ്‌സ് പൊളിറ്റിക്‌സ് ഡെ പാരിസ് എന്ന സ്ഥാപനത്തിൽ നിന്ന് രാഷ്ട്രമീമാംസയിൽ എംഫിൽ നേടി.
1994ൽ കൊളംബിയ സർവ്വകലാശാലയിലെ സ്‌കൂൾ ഓഫ് ജേണലിസത്തിൽ നിന്ന് മാസ്റ്റർ ബിരുദം നേടി .
ബിബിസി വേൾഡ് സർവ്വീസിന് വേണ്ടി യൂനൈറ്റ് നാഷൻസ് ബ്യുറോകളിൽ പ്രവർത്തിച്ചു.
യുനെറ്റ്ഡ് പ്രസ് ഇന്റർനാഷണൽ, ദുബൈ ടിവി, ബ്ലൂംബെർഗ് ഇന്റർനാഷണൽ, റേഡിയോ മോൺടെ കാർളോ മൊയേൻ ഓറിയന്റ്, സിഎൻഎൻ (ലണ്ടൻ) എന്നിവയ്ക്കുവേണ്ടിയും പ്രവർത്തിച്ചു.
2006 മുതൽ ജോർദാനിലെ റോയൽ ഫിലിം കമ്മീഷന്റെ എക്‌സിക്യുട്ടീവ് കമ്മീഷണറാണ് .
മാധ്യമ പ്രവർത്തകരെ വാർത്തെടുക്കുന്നതിനു വേണ്ടി ജോർദാൻ മീഡിയ ഇൻസ്റ്റിറ്റിയൂട്ട് എന്ന സ്ഥാനപനത്തിന്റെ സ്ഥാപകയാണ്.
2011 ജൂലൈയിൽ, ഇറ്റലിയിലെ 32ാമത് ഇസ്ച്ചിയ ഇന്റർനാഷണൽ ജേണലിസം അവാർഡ് ചടങ്ങിൽ വെച്ച് മികച്ച അന്താരാഷ്ട്ര പത്രപ്രവർത്തക പുരസ്‌കാരം നേടി .
റീം ദേശീയോദ്യാനം
റീം ദേശീയോദ്യാനം ( Khmer : ឧទ្យានជាតិព្រះសីហនុរាម), തെക്ക് കിഴക്കൻ കംബോഡിയയിലെ സിഹാനൂക്ൿവില്ലെ പ്രവിശ്യയിലെ പ്രേ നോബ് ജില്ലയിലെ സീഹാനൂക്ൿവില്ലെ പട്ടണത്തിൽനിന്ന് 18 കിലോമീറ്റർ (11 മൈൽ) ദൂരെയുള്ള ഒരു ദേശീയോദ്യാനമാണ്.
രാജ്യത്തെ ഭീഷണി നേരിടുന്ന പ്രകൃതി വിഭവങ്ങളുടെ സംരക്ഷണത്തിനായി കമ്പോഡിയൻ സർക്കാർ നടപടികൾ തുടങ്ങിയതിൻറെ ഭാഗമായിട്ടാണ് 1993 ൽ ഇത് സ്ഥാപിതമായത്.
ഈ ദേശീയോദ്യാനത്തിൻറെ  ജീവശാസ്ത്രപരമായ മൂല്യം അതിലെ നദികൾ, വനങ്ങൾ, കണ്ടൽക്കാടുകൾ, അഴിമുഖങ്ങൾ, ബീച്ചുകൾ, പവിഴപ്പുറ്റുകൾ, വന്യജീവികൾ, സമുദ്ര ആവാസവ്യവസ്ഥ എന്നിവയുടെ സംയോജനത്തെ ആധാരമാക്കിയാണ് നിർവചിച്ചിരിക്കുന്നത്.
ചിത്രശാല Sandy beaches Fishing boat Wat Ream Buddhist temple അവലംബം 1 2
റീഗൽ സിനിമ റീഗൽ സിനിമ, 1935-ൽ
ദക്ഷിണ മുംബൈയിലെ കൊളാബ കോസ്‌വേയിൽ സ്ഥിതി ചെയ്യുന്ന ഒരു പ്രശസ്തമായ സിനിമാ തിയേറ്ററാണ് റീഗൽ സിനിമ.
ആർട്ട് ഡെക്കോ ശൈലിയിൽ പണികഴിപ്പിക്കപ്പെട്ട ഈ തിയേറ്റർ നിർമ്മിച്ചത് ഫ്രാംജി സിദ്ധ്വ ആയിരുന്നു.
ലോറൽ ആൻഡ് ഹാർഡി പരമ്പരയിലെ ദി ഡെവിൾസ് ബ്രദർ എന്ന ചിത്രം പ്രദർശിപ്പിച്ചു കൊണ്ട് 1933-ൽ ഈ തിയേറ്റർ പ്രവർത്തനമാരംഭിച്ചു.
ലിംക ബുക്ക് ഓഫ് റെക്കോർഡ്സ് അനുസരിച്ച്, ഇന്ത്യയിലെ ആദ്യത്തെ എയർ കണ്ടീഷൻഡ് തിയേറ്ററാണിത്.
ചരിത്രം, നിർമ്മിതി
പ്ലാസ സെൻട്രൽ, ന്യൂ എംപയർ, ബ്രോഡ്‌വേ, ഇറോസ്, മെട്രോ തുടങ്ങിയ തിയേറ്ററുകൾ മുംബൈയിൽ തുറന്ന 1930-കളിലെ സിനിമാ വസന്തത്തിലാണ് റീഗൽ സിനിമയും നിർമ്മിക്കപ്പെട്ടത്.
19-ാം നൂറ്റാണ്ടിലെ പ്രശസ്ത ആർക്കിടെക്റ്റ് എഫ്.ഡബ്ല്യു. സ്റ്റീവൻസിന്റെ മകൻ ചാൾസ് സ്റ്റീവൻസാണ് ഈ കെട്ടിടം രൂപകൽപ്പന ചെയ്തത്.
ചെക്ക് കലാകാരനായ കാൾ ഷാറയാണ് ഇതിന്റെ ഇന്റീരിയർ ഡിസൈൻ ചെയ്തിരിക്കുന്നത്.
പ്രധാന ഓഡിറ്റോറിയത്തിൽ ഇളം ഓറഞ്ചും ജേഡ് പച്ചയും നിറത്തിലുള്ള സൂര്യരശ്മികളുടെ രൂപമായിരുന്നു.
റീഗൽ പൂർണ്ണമായും റൈൻഫോഴ്‌സ്ഡ് കോൺക്രീറ്റ് സിമന്റിൽ (ആർസിസി) നിർമ്മിച്ചതാണ്.
പൂർണ്ണമായും എയർ കണ്ടീഷൻഡ് ചെയ്ത ഈ തിയേറ്ററിൽ രക്ഷാധികാരികൾക്കായി ഒരു ഭൂഗർഭ പാർക്കിംഗ് സ്ഥലവും ഉണ്ടായിരുന്നു.
പാർക്കിംഗ് ഏരിയയിൽ നിന്ന് മുകളിലേക്ക് എലിവേറ്റർ അക്കാലത്ത് ഒരു പ്രധാന പുതുമയായിരുന്നു.
ഫിലിം ഫെയർ അവാർഡ് നിശയ്ക്ക് ആതിഥേയത്വം വഹിക്കുന്ന മൂന്നാമത്തെ വേദിയായിരുന്നു റീഗൽ സിനിമ.
ഇന്ന്, സിനിമാശാല കൂടാതെ ഏതാനും കടകളും ഈ കെട്ടിടത്തിന്റെ ഭാഗമാണ്.
രുദ്രൻ
കാറ്റ് അല്ലെങ്കിൽ കൊടുങ്കാറ്റ്, വായു, വേട്ട എന്നിവയുമായി ബന്ധപ്പെട്ട് ഋഗ്വേദത്തിൽ പരാമർശിക്കുന്ന ഒരു ദേവതയാണ് രുദ്രൻ .
ശക്തരിൽ ഏറ്റവും ശക്തനായ വ്യക്തിയായി ഋഗ്വേദത്തിൽ രുദ്രനെ സ്തുതിക്കുന്നു.
രുദ്രൻ എന്നാൽ "വേരുകളിൽ നിന്ന് പ്രശ്നങ്ങൾ ഇല്ലാതാക്കുന്നവൻ" എന്നാണ് അർത്ഥമാക്കുന്നത്.
ആനുകാലിക സാഹചര്യത്തെ ആശ്രയിച്ച്, രുദ്രൻ എന്നാൽ 'ഏറ്റവും കഠിനമായ ഗർജ്ജനം/അലറൽ' (ചുഴലിക്കാറ്റ് അല്ലെങ്കിൽ കൊടുങ്കാറ്റ് ആകാം) അല്ലെങ്കിൽ ഏറ്റവും ഭയപ്പെടുത്തുന്ന ഒന്നെന്നാണ് അർത്ഥമാക്കുന്നത്.
ശിവന്റെ മറ്റൊരു നാമമാണ് രുദ്രൻ
രുസ്തംജി ബോമൻജി ബില്ലിമോറിയ
ഒരു ഇന്ത്യൻ ഡോക്ടറും സാമൂഹ്യപ്രവർത്തകനും, മഹാരാഷ്ട്രയിലെ ഒരു ഹിൽസ്റ്റേഷനായ പഞ്ചഗണിയിൽ ഒരു ക്ഷയരോഗ സാനിറ്റോറിയം ആയ ബേൽ-എയർ ഹോസ്പിറ്റൽ സ്ഥാപിച്ചയാളുമാണ് രുസ്തംജി ബോമൻജി ബില്ലിമോറിയ .
1882 മെയ് 13 ന് മുംബൈയിൽ ബോമൻജി ജംഷെഡ്ജി ബില്ലിമോറിയയിൽ ജനിച്ചു.
ബില്ലിമോറിയ ചികിൽസ തന്റെ തൊഴിലായി സ്വീകരിച്ചു, 1912 ൽ പഞ്ചഗാനിയിലെ ഡാൽകീത്തിൽ ക്ഷയരോഗ ചികിത്സയ്ക്കായി ഒരു സാനിറ്റോറിയം സ്ഥാപിച്ചു.
250 കിടക്കകളുള്ള ആരോഗ്യ സംരക്ഷണ കേന്ദ്രമായി ഈ സൗകര്യം വളർന്നു.
ഇന്ത്യൻ റെഡ് ക്രോസ് സൊസൈറ്റിയാണ് ഇത് കൈകാര്യം ചെയ്യുന്നത്.
അറിയപ്പെടുന്ന ഒരു സാമൂഹികപ്രവർത്തകയും പത്മഭൂഷൺ സ്വീകർത്താവുമായ ഗുലിസ്ഥാൻ രുസ്തമിനെയാണ് അദ്ദേഹം വിവാഹം ചെയ്തത്.
വൈദ്യശാസ്ത്രത്തിന് നൽകിയ സംഭാവനകൾക്ക് 1961 ൽ ഏറ്റവും ഉയർന്ന മൂന്നാമത്തെ സിവിലിയൻ ബഹുമതിയായ പദ്മഭൂഷൻ ഇന്ത്യൻ സർക്കാർ അദ്ദേഹത്തിന് നൽകി.
രുദ്രാക്ഷം വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഇംഗ്ലീഷ് വിലാസം https://ml.wikipedia.org/wiki/Rudraksha
കേരളത്തിലെ നിത്യഹരിതവനങ്ങളിലും അർദ്ധനിത്യഹരിതവനങ്ങളിലും കണ്ടുവരുന്ന ഒരിനം നിത്യഹരിതവൃക്ഷമാണ് രുദ്രാക്ഷം (ശാസ്ത്രീയനാമം: Elaeocarpus ganitrus ).
രുദ്രാക്ഷമരത്തിന്റെ കുരുവും രുദ്രാക്ഷം എന്നാണ് അറിയപ്പെടുന്നത്.
രുദ്രാക്ഷമരം കൂടുതലായും നേപ്പാളിലും ഉത്തരേന്ത്യൻ പ്രദേശങ്ങളിലുമാണ് സാധാരണയായി കാണപ്പെടുന്നത്.
ഹൈന്ദവവിശ്വാസങ്ങൾ
പുരാതനകാലം മുതൽക്കുതന്നെ ഭാരതീയ ഋഷിവര്യന്മാർ രുദ്രാക്ഷം ശരീരത്തിൽ ധരിച്ച് നടന്നിരുന്നു.
ഭക്തിയുടേയും വിശുദ്ധിയുടേയും പ്രതീകമായ രുദ്രാക്ഷത്തിന് വമ്പിച്ച ഔഷധഗുണങ്ങൾ ഉണ്ടെന്ന്  അവർ വിശ്വസിച്ചിരുന്നു.
രുദ്രാക്ഷം ധരിക്കുന്നവർ മത്സ്യ മാംസങ്ങൾ കഴിക്കരുത്.
ലഹരിപദാർത്ഥങ്ങൾ  ഉപയോഗിക്കാൻ പാടില്ല.
ചുവന്നുള്ളി , വെളുത്തുള്ളി , മുരിങ്ങാക്കായ എന്നിവ ഉപയോഗിക്കരുത് എന്നും പറയുന്നു .
രുദ്രാക്ഷം ഒരു പൂജ്യവസ്തുവായിത്തീരുന്നതിന് നിദാനമായ ഒരു പുരാണകഥ ദേവീഭാഗവതം ഏകാദശ സ്കന്ധത്തിലിങ്ങനെ കാണുന്നു.
പണ്ട് ത്രിപുരൻ എന്നൊരു അതിശക്തിമാനും പരാക്രമിയുമായ അസുര പ്രമാണിയുണ്ടായിരുന്നു.
അവൻ ദേവന്മാരേയും ദേവാധിപരെയും തോല്പിച്ച്  ഏകചത്രാധിപതിയായിതീർന്നു.
തന്നിമിത്തം സങ്കടത്തിലായ ദേവന്മാർ പരമശിവന്റെ അടുക്കൽ ചെന്ന് പരാതി ബോധിപ്പിച്ചു.
ത്രിപുരനെ എങ്ങനെ വധിക്കേണ്ടു എന്ന വിചാരത്തിൽ കണ്ണടച്ചിരുന്ന് ധ്യാനിച്ച പരമശിവൻ ഒരായിരം ദിവ്യവർഷങ്ങൾ ദീർഘിച്ച ശേഷമാണ് കണ്ണ് തുറന്നത്.
അപ്പോൾ നേത്രങ്ങളിൽ നിന്ന് അശ്രുബിന്ദുക്കൾ താഴെവീണു.
ഈ ബാഷ്പ ബിന്ദുക്കളിൽ നിന്നാണത്രെ രുദ്രാക്ഷ വ്യക്ഷങ്ങളുണ്ടായത്.
പരമശിവന്റെ സൂര്യ നേത്രത്തിൽ  നിന്ന് പന്ത്രണ്ട് വിധ രുദ്രാക്ഷങ്ങളും, ചന്ദ്ര നേത്രത്തിൽ നിന്ന് പതിനാറുവിധ രുദ്രാക്ഷങ്ങളും , അഗ്നി നേത്രത്തിൽ നിന്ന് പത്ത് വിധ രുദ്രാക്ഷങ്ങളും ആണ് ഉണ്ടായത്.
സൂര്യനേത്രത്തിൽ നിന്ന് ഉണ്ടായവ രക്ത വർണ്ണമാണ്.
ചന്ദ്രനേത്രത്തിൽ നിന്ന് വെള്ള നിറത്തിലുള്ള രുദ്രാക്ഷങ്ങളും ഉണ്ടായി.
അഗ്നിനേത്രത്തിൽ നിന്ന് ഉണ്ടായവയുടെ നിറം കറുപ്പാണ്.
പുരാണങ്ങളിൽ ത്രിപുരനെ പരമശിവൻ തന്നെ വധിക്കുന്നു.
അങ്ങനെ മഹാദേവന് ത്രിപുരാന്തകൻ എന്നൊരു നാമംകൂടി വന്നു.
രുദ്രാക്ഷ ധാരണം വിധം
രുദ്ര എന്നാൽ ശിവനും അക്ഷം എന്നാൽ കണ്ണെന്നും പൊരുൾ.
അതുകൊണ്ട് ശിവന്റെ കണ്ണായി കരുതപ്പെടുന്ന രുദ്രാക്ഷത്തിൽ മാഹാത്മ്യമേറെയാണ്.
വിധിപ്രകാരം രുദ്രാക്ഷം ധരിച്ചാൽ പാപം ശമിക്കുമെന്നും അതുവഴി ഏറെ ഗുണം  ലഭ്യമാകുമെന്നും ദൈവിക സാമീപ്യമുണ്ടാകുമെന്നുമാണ് സങ്കൽപ്പം.
കഴുത്തിൽ മുപ്പത്തിരണ്ട്, ശിരസ്സിൽ നാൽപ്പത്, കാതിൽ ആറു വീതം, കൈകളിൽ പന്ത്രണ്ട് വീതം, ഭുജങ്ങളിൽ പതിനാറ് വീതം, കണ്ണിൽ ഒന്ന് വീതം, ശിഖയിൽ ഒന്ന്, വക്ഷസ്ഥലത്ത് നൂറ്റിയെട്ട് എന്ന രീതിയിൽ രുദ്രാക്ഷം ധരിക്കാനായാൽ അത് സാക്ഷാൽ പരമേശ്വരൻ ആകുന്നുവെന്ന് നാരദരോട് നാരായണമഹർഷി വെളിപ്പെടുത്തുന്ന ഒരു ഭാഗം ദേവീഭാഗവതത്തിൽ കാണുന്നുണ്ട്.